Μαλάκκα

Η Μαλάκκα«Ανθούν» οι πειρατείες στη Μαλάκκα kathimerini.gr ή Μαλάκα (, τζάουι: ملاک‎) είναι κρατίδιο της Μαλαισίας, το τρίτο μικρότερο σε μέγεθος μετά το Πενάνγκ και το Περλίς, με έκταση 1.664 τετραγωνικά χιλιόμετρα. Βρίσκεται στο νοτιοδυτικό άκρο της χερσονήσου της Μαλαισίας, στον πορθμό της Μαλάκκας. Σύμφωνα με την απογραφή του 2020, ο πληθυσμός της Μαλάκκας είναι 998.400 κάτοικοι.Απογραφή 2020 Πρωτεύουσα είναι η πόλη της Μαλάκκας, η οποία έχει περίπου μισό εκατομμύριο κατοίκους. Η πόλη της Μαλάκκας βρίσκεται 148 χλμ. νοτιοανατολικά της Κουάλα Λουμπούρ και 235 χιλιόμετρα βορειοδυτικά της μεγαλύτερης πόλης του Τζοχόρ, Τζοχόρ Μπάχρου. Το ιστορικό κέντρο της πόλης ανακηρύχθηκε από την UNESCO Μνημείο Παγκόσμιας Κληρονομιάς το 2008. 

Η Μαλάκκα ήταν έδρα του Σουλτανάτου της Μαλάκκας, το οποίο ιδρύθηκε περίπου το 1400. Η περιοχή επιλέχθηκε γιατί ήταν κοντά στο στενότερο σημείο των στενών. Στην ακμή του, στο τέλος του 15ου αιώνα, έλεγχε το νότιο τμήμα της χερσονήσου της Μαλαισίας και μεγάλο τμήμα της Σουμάτρας. Στις 15 Αυγούστου του 1511 η Μαλάκκα κατακτήθηκε από τους Πορτογάλους και έδρα ως στρατηγικής σημασίας βάση για την επέκταση των Πορτογάλων στις Ανατολικές Ινδίες και έκτισαν ένα οχυρό, αλλά αποσταθεροποίησαν το εμπόριο της περιοχής. Το 1624 κατακτήθηκε από τους Ολλανδούς. Οι Ολλανδοί δεν ανέπτυξαν εμπορικά την πόλη επειδή για αυτό τον λόγο χρησιμοποιούσαν την Μπατάβια, σημερινή Τζακάρτα, στην Ιάβα για αυτό τον σκοπό. Αντάλλαξαν με τους Βρετανούς τη Μαλάκκα για το Μπενγκούλου στη νοτιοδυτική Σουμάτρα το 1824. Η πόλη παρέμεινε υπό Βρετανικό έλεγχο μέχρι την απελευθέρωση της Μαλαισίας το 1946. Σήμερα η οικονομία του κρατιδίου βασίζεται στον τουρισμό και τη βιομηχανία.

 Παραπομπές 

Εξωτερικοί σύνδεσμοι


Κατηγορία:Κρατίδια και Ομοσπονδιακές Επικράτειες της Μαλαισίας
Κατηγορία:Πρώην πορτογαλικές αποικίες